અમદાવાદ: શહેરના સેટેલાઇટ વિસ્તારમાં આવેલા આશાવરી ફલેટમાંથી ઝડપાયેલી દારૂની મહેફિલના મામલે કોંગ્રેસના પૂર્વ પ્રદેશ પ્રમુખ અર્જુન મોઢવાડિયાએ ગઇ કાલે પત્રકાર પરિષદમાં રેડ પાડનાર મહિલા પીએસઆઇ સી.બી. જાડેજા અને ભોગ બનનાર મિત્ર વચ્ચે પૈસાની લેતી દેતી બાબતે થયેલી વાતચીતની ઓડિયો ક્લિપ જાહેર કરી હતી. આ ઓડિયો ક્લિપમાં મહિલા પીઅેસઅાઈનો જ અવાજ હોવાનું બહાર અાવતાં સેટેલાઇટ પોલીસ સ્ટેશનના પીઆઇ એમ.યુ.મસીએ ગઇ કાલે મોડી રાત્રે પીએસઆઇ સી.બી. જાડેજા સહિત ચાર સામે ભ્રષ્ટાચાર અધિનિયમ હેઠળ ક્રાઇમ બ્રાન્ચમાં ફરિયાદ નોંધાવી હતી.